cyanic-selkie/wikianc huggingface dataset:
Bulgaria
Mat og drikke
Bulgaria har alltid vært et vinland, og siden 1980-tallet har landet også hatt en betydelig eksportindustri til vesten. I 2004 hadde landet omtrent 130 000 hektar med vinmarker, og til samme tid var den kommersielle produksjonen på ca. 200 000 tonn (1,4 millioner hl). Røde druesorter står for ca. 63 % av dyrkingen, og de viktigste typene er cabernet sauvignon, merlot og pamid. Av hvitvinsdruer dominerer dimiat og rkatsiteli.
Chungking Mansions
Chungking Mansions er en bygning som ligger i 36-44 Nathan Road i bydelen Tsim Sha Tsui, Kowloon, Hongkong. Bygningen er kjent for å tilby noen av de billigste alternativene for overnatting i Hongkong. Bygningen er angivelig et leilighetskompleks, men inneholder mange små gjestehus og hotell som tilbyr billig overnatting. Man regner med at bygningene har ca 4 000 beboere.
Kreis Paderborn (1816–1974)
Kreis Paderborn var en krets i Tyskland. Kretsen eksisterte fra 1816 til 1974. Kretsen var en del av Regierungsbezirk Minden i provinsen Westfalen fra 1816 til 1946 og deretter Regierungsbezirk Detmold i den tyske delstaten Nordrhein-Westfalen fra 1947 til 1974. Fra 1939 til 1969 hadde kretsen benevnelsen Landkreis Paderborn. Kretshovedstaden fra 1816 til 1970 var Paderborn.
Med virkning fra 1. januar 1975 ble Kreis Paderborn slått sammen med den gamle Kreis Büren til den nye Kreis Paderborn.
Grady County (Georgia)
Historie
Fylket har fått sitt navn etter Henry W. Grady, redaktør for Atlanta Constitution og en kjent taler.
Anders Karitz
Anders Karitz (født 28. februar 1881, død 10. februar 1961) var en svensk filosof.
Liv
Karitz er kjent for sine filosofihistoriske studier av den svenske filosofen Thomas Thorild. Han utarbeidet også en systematisk filosofi, hvor han forsøkte å forklare at den menneskelige tanken alltid tar utgangspunkt i motsetninger, slik som godt og ondt.
Empresa de los Ferrocarriles del Estado
Empresa de los Ferrocarriles del Estado (EFE) er det statseide, nasjonale jernbaneselskapet i Chile. Sporvidden er bred (1 676 mm) i sør og meter (1 000 mm) i nord.
Buchenwald
Evakuering og frigjøring
Tidlig i 1945 ble gjenlevende fanger i Auschwitz drevet vestover mot blant annet Buchenwald. Blant disse var Leo Eitinger, Samuel Steinmann, Julius Paltiel, Assor Hirsch, Pelle Hirsch og Nathan Fein fra Norge. De fikk mat sendt av Danske Røde Kors til de norske studentene der. Steinmann, Paltiel og brødrene Hirsch gjemte seg 6. april 1945 jødene i leiren ble plukket ut og henrettet i et steinbrudd. Da en tsjekker på Eitingers alder døde, ble deres kartotekkort byttet om slik at Eitinger unnslapp. Fein ble drept. Få dager senere ble leiren frigjort av amerikanske styrker og de fire kom frem fra skjulestedet. De hvite bussene hentet ut de norske studentene i Buchenwald, mens de fem jødene ikke fikk være med og de kom seg til Danmark på egen hånd.
Tysklandsstudentene
I mars 1945 ble de fraktet i godsvogner til konsentrasjonsleiren Neuengamme, hvorfra de ble hentet hjem med de hvite bussene senere samme år.
Askilsrudveien
Askilsrudveien (7, 26, 29, 39 ) er en vei mellom Haug og Åsbygda i Ringerike kommune.
Buchenwald
Sovjetisk spesialleir
Fra august 1945 til leiren ble oppløst 1. mars 1950 ble 28 455 fanger, inkludert 1000 kvinner, holdt fanget av Sovjetunionen i Buchenwald. Tilsammen 7 113 fanger døde her ifølge sovjetiske opptegnelser. Likene ble lagt i massegraver i de omliggende skogene, og de pårørende ble ikke underrettet.
Å i sava
Å i sava er en musikkalbum med Gledeskompaniet, utgitt i 2009. Dette er countrybandets debutalbum.
Norfolkøya
Norfolkøya (engelsk: Norfolk Island; nurfuk: Norf'k Ailen) er ei vulkanøy i Stillehavet, beliggende mellom New Zealand og Ny-Caledonia. Den ligger 1,412 km direkte øst for byen Evans Head på det australske fastlandet, og rundt 900 km for Lord Howe-øya i Tasmanhavet.
1800-tallet
I 1824 instruerte den britiske regjeringen Thomas Brisbane, guvernør av New South Wales, om å okkupere Norfolkøya som et sted å sende «de verste kriminelle beskaffenheter». Øyas avsides beliggenhet som tidlige ble vurdert som en ulempe, ble nå vurdert som en fordel for å stenge inne særdeles gjenstridige mannlige fanger. De straffedømte som ble holdt fanget hadde lenge blitt antatt å være spesielt uforbederlige vaneforbrytere som ble sendt til Australia og som der begikk nye forbrytelser, som de ble dømt til døden for. De ble spart for galgen på betingelsen at de ble sendt til Norfolkøya. Imidlertid har en nyere undersøkelse vist at av totalt 6 458 straffedømte på Norfolkøya i tidsrommet 1825-1855, hadde mer enn halvparten av de som ble holdt i forvaring der aldri noen gang blitt dømt og kun femten prosent av dem hadde fått en tidligere dødsstraff. Det store flertallet av de dømte som ble sendt til Norfolkøya hadde begått ikke-voldelige forbrytelser mot eiendom, som tyveri og lignende. Den gjennomsnittlige tiden de ble holdt fanget på øya var tre år.
I 1867 ble hovedkvarterene til Melanesiamisjonen til Den engelske kirke etablert på øya. I 1920 ble misjonen flyttet fra Nordfolkøya og til Salomonøyene for å være nærmere den aktuelle befolkningen.
Etter 1800-tallet
Finansielle problemer og en nedgang i turisttrafikken førte til at administrasjonen av Norfolkøya sendte en forespørsel til de australske myndighetene i 2010 om støtte. Etter dette ble det forslått at øyboerne skulle betale skatt på inntekt for første gang, og samtidig være kvalifisert til velferdsordninger. I mai 2013 hadde det ikke blitt enighet, og øyboere ble nødt til forlate øya for å finne arbeid og velferd.
Paulo Kassoma
António Paulo Kassoma (født 6. juni 1951 i Luanda) er an angolansk‌ politiker for partiet MPLA. Han ble i 2008 utpekt til statsminister. Han satt på denne posten inntil Angolas nye grunnlov i 2010 avskaffet statsministerembetet og erstattet det med posten som visepresident.
Tidshjulet
Utvidet handling
Etter en utmattende 10 år lang krig, ledet Lews Therin styrkene sine til seier i et vågalt angrep på vulkanen Shayol Ghul (stedet for den jordiske koblingen til Mørkes fengsel) og var i stand til å forsegle Mørkes fengsel. Imidlertid var den mørke i stand til å plage Saidin, og drev mannlige kanalister fra den ene makten til fullstendig vanvidd. Lews Therin drepte sine egne venner og familie og begikk deretter selvmord, ved å overbelaste seg selv med den ene makten. De andre mannlige «kanalerne» ødela deretter resten av verden med den ene makten, og utløste jordskjelv og flodbølger som skulle omforme verden. Til slutt ble den siste mannlige «kanalisereren» drept, eller avskåret, fra den ene makten, og etterlot menneskeslekten nesten ødelagt.
Men likevel har de en nesten fullstendig mangel på formell vitenskap, industriell produksjon, eller akademiske institusjoner. Dette kan spores tilbake til verdens post-apokalyptiske natur, hvor mye kunnskap har overlevd, men strukturene og institusjonene som gjorde den kunnskapen mulig har ikke gjort det. Flere store kriger har herjet kontinentet etter nederlaget til den ene kraften, deriblant «Trolloc Wars» når de overlevende tjenerne til «den ene kraften» som forsøkte å ødelegge sivilisasjonen en gang til. Men de ble beseiret av en allianse av nasjoner ledet av Aes Sedai. I tillegg var det hundre års krigen en ødeleggende borgerkrig som etterfulgte fallet til et imperium, som styrte over hele kontinentet, kontrollert av den høye kongen: Artur Hawkwing.
Rand er romantisk innvolvert med ordførerens datter, Egwene al'Vere, men blir oppdaget av en «Aes Sedai» kalt Moiraine Damodred. Rand og vennene hans, Matrim Cauthon og Perrin Aybara oppdager fra Moiraine at tjenere til «The Dark One» leter etter en bestemt ung mann som bor i det samme området. Dessverre er ikke Moiraine i stand til å avgjøre hvilken av tre menn dette egentlig er: Rand selv, Matrim eller Perrin. Han tar derfor alle tre ut av Two Rivers-distriktet, sammen med hans romantiske interesse Egwene (som Moiraine har slått fast at kan kanalisere den ene makten) og den første romanen skildrer deres flukt fra forskjellige agenter fra den ene makten, samt deres forsøk på å rømme til Aes Sedai-byen Tar Valon.
De får også problemer på grunn av Seanchan, innbyggerne i et for lengst tapt koloni av Artur Hawkwings imperium over det vestlige havet som har returnert, og den tro at det er deres skjebne å erobre resten av verden. Aes Sedai blir også delt mellom de som mener at «Dragon Reborn» bør kontrolleres strengt, og de som tror han må lede dem inn i kamp slik dragen gjorde i den tidligere krigen.
Clara Lachmann
Liv
Clara Lachmann interesserte seg for kunst og musikk, kunne selv spille cello, og bidro til å gjøre Ystad til et musikksentrum.
Kurt Maetzig
Kurt Maetzig (født 25. januar 1911 i Berlin, død 8. august 2012 i Bollewick-Wildkuhl ) var en tysk filmregissør som virket i DDR (Øst-Tyskland). Han var en av DDRs mest innflytelsesrike filmregissører, og preget særlig kommuniststatens propagandafilmer.
Hanaskogdalen
Hanaskogdalen munner ut på Revneset ved ytre Adventfjorden, og løper rett øst-vest. Dalen har navn etter Hanaskog, et gods i Skåne, eid av den svenske politikeren og statsministeren Gerard Louis De Geer, som var bror til professor Gerard Jacob De Geer.
Kurt Maetzig
Liv og verk
På grunn av hans mors jødiske avstamning – moren begikk senere selvmord – fikk han fra 1937 ikke arbeide med film. Maetzig drev et fotokjemisk laboratorium i Berlin og holdt foredrag om filmteknikk. I 1944 gikk han inn i det forbudte partiet KPD (Tysklands kommunistiske parti).
Steffen Mio Kristiansen
Kristiansen har vært aktiv i Operasjon Dagsverk i en årrekke. I 2012 var han leder for kampanjen "Kast(e) systemet!" som ble gjennomført i samarbeid med Strømmestiftelsen. Kampanjen satte fokus på at selv om kastesystemet ble avskaffet i Nepal i 1963 praktiseres det fortsatt. Prosjektet samlet inn 30 800 000 kr. Pengene gikk til utdanning for kasteløs ungdom. Nå sitter han i ODs bistandsfaglige råd.
Karl Westby
Karl Olaf Westby (født 23. august 1915, død 2. mai 2002) var en norsk fiolinist og dirigent, kjent fra flere slagere.
Liparocephalus
Liparocephalus er en slekt av biller som hører til familien kortvinger.
Raekwon
Musikalsk karriere
I 2011 ga Raekwon ut albumet Shaolin Vs. Wu-Tang. Denne gangen var for første gang RZA ikke involvert i noen deler av prosessen. Dette skyldes uenigheter i det musikalske under innspillingen av Wu-Tang albumet 8 Diagrams. Shaolin Vs. Wu-Tang fikk gode kritiker og har med seg flere gjester, blant annet et nytt samarbeid med Nas på singelen "Rich & Black ". Musikkvideoen er spilt inn I Oslo etter en konsert Raekwon og Nas hadde på Sentrum Scene.
Aguiar
Historie
Aguiar utviklet seg fra gården São Francisco, eid av Manoel Alves Cassiano. Historien forteller at en koleraepidemi i 1880 truet de som bodde på gården, hvorpå de ga et løfte til Sankt Sebastian som lød som følger; Dersom sykdommen ikke tok familiene deres, ville de bygge et kapell til hans ære. Da de kom seg helskinnet ut av epidemien bygget de kapellet og gårdseieren ga en del av gården sin til religiøse formål og kapellet.
Ronny André Hafsås
2009/10: Langrenn og skiskyting
Etter en sesongstart med svake plasseringer i skiskyting grunnet dårlig skyting, annonserte Hafsås i desember 2009 at han ville trappe ned satsingen på skiskyting og satse på en plass på det norske OL-laget i langrenn. Hafsås kom på andreplass, bak Petter Northug, på 15 km fri under NM i langrenn i Stokke. Hafsås ble uttatt til OL og ble nummer 42 på 15 km fristil – også nå plassen bak Petter Northug. Hafsås ble ikke tatt ut på det norske stafettlaget.
Arvydas Juozaitis
Han var kandidat ved presidentvalget i Litauen 2019.
Efteløt Idrettslag
Efteløt Idrettslag er et idrettslag med tilhørighet i Efteløt i Ytre Sandsvær i Kongsberg. Det holder til nær Efteløt kirke, menighetshus og skole. Idrettslaget har allidrett, ski og fotballgruppe. Idrettslaget blei stifta i 1934. Efteløt IL har ansvaret for å dele ut Diesens pokal.
Sagrada Família
Konstruksjoner
Gaudì konstruerte byggverket med murte søyler, buer og hvelv som såvidt mulig ble utsatt kun for trykkpåkjenning. For å unngå strekkpåkjenninger konstruerte han buene med samme form som en kjedelinje, kurven som en fritthengende kjetting eller kabel danner. (Engelsk catenary curve, tysk katenoide, av latin catena, kjetting). Gaudí laget modeller til mange konstruksjoner ved hjelp av snorer og lodd, som han så snudde opp ned for å finne den optimale formen som bare skulle ta opp trykk-krefter. I Sagrada Família følger de hvelvbærende søylene skråstilte kurver som fortsetter videre i hvelvribbene og tilsammen danner kjedelinjer. Søylene og ribbene er til dels formet som trær eller plantestengler, og som i naturen forgrener de seg.
Krokket
Varianter av krokket
I tillegg til den mer utbredte hagekrokketen finnes det en rekke mer regulerte former av spillet. Disse formene spilles gjerne av organiserte lag eller klubber, og det turneres her både på lokalt, nasjonalt og internsjonalt plan.
Tjostolv
Kjente personer med navnet
Personene i listen er ordnet kronologisk etter fødselsår.
Sigurd Senje
Forfatterskap
Han fikk Kirke- og undervisningsdepartementets pris for sin første ungdomsbok Sleiven finner kursen (1959). Av hans 29 bøker var det 8 barne- og ungdomsbøker. Dum-dum-kuler (1972) og Quislings gutt (1973) var av-heroiserende dokumentarromaner fra krigen, med collageaktige innslag av tekster fra denne tiden.
Verdens flyktningdag
Verdens flyktningdag er en FN-dag som markeres den 20. juni. Dagen er opprettet for å få oppmerksomhet for flyktningers liv verden over. Dagen ble etablert i år 2000 av FNs generalforsamling og ble først markert i 2001. Datoen ble valgt for å falle sammen med Afrikas flyktningdag. FNs høykommissær for flyktninger (UNHCR) velger hvert år et tema og koordinerer markeringer verden over.
Straffangen
Handling
Peter Ibbetson er en foreldreløs gull som blir oppdratt av sin onkel, oberst Ibbetson. Men når obersten fornærmer hans avdøde mor, angriper Peter ham og blir straks beordret ut av hjemmet deres.
Stéphane Sinding
Etter verdenskrigen
Sinding gikk ut av militærtjenesten i august 1946. Han var en tid dommer, før han kom til Berlin, der han arbeidet for Det allierte kontrollrådet. Sinding etterforsket deretter krigsforbrytelser i den britiske okkupasjonssonen.
Heard County
Det ligger vest i staten og det grenser mot Polk County og Carroll County i nord, Coweta County i nordøst og mot Troup County i sør. Det har også grense mot delstaten Alabama i vest.
Vest-Tyskland under OL
Sommer-OL 1972 i München ble arrangert i det daværende Vest-Tyskland.
Henry County (Georgia)
Henry County er et fylke i den amerikanske delstaten Georgia.
Inge Thun
Thun var målvakt for Strømsgodset fra 1962 til 1977. Han var med på å spille Strømsgodset fra 4. divisjon i 1963 og til toppdivisjonen i 1967. Deretter ble det 10 år i toppserien, og han ble seriemester med Strømsgodset i 1970. Han ble også norgesmester i 1969, 1970 og 1973. Thun spilte 329 obligatoriske kamper for Strømsgodset. Dette er rekord sammen med Tor Alsaker-Nøstdahl. Han ble æresmedlem i Strømsgodset i 2007. Han fortsatte karrieren med å vokte buret for Drammens Ballklubb i seks sesonger i 3. divisjon. Thun står også oppført med fire i fotball.
Skal vi danse (sesong 12)
'''Den 12. sesongen''' av Skal vi danse hadde premiere 27. august 2016. Dommerpanelet for den tolvte sesongen bestod av Trine Dehli Cleve, Egor Filipenko, Merete Lingjærde og Tore Petterson. Programledere var Katrine Moholt og Samuel Massie.
Jakob Lorentz Bar Tohrsen
Politisk karriere
25. juli 1857 ble Tohrsen valgt til stortingssuppleant (3. vara) fra Nordlands amt for perioden 1857–1858. Han fikk 9 av 51 stemmer i 1. runde av valget. Under avstemningen om 2. vara fikk han 26. stemmer og kom likt med T. K. Koch, og tapte omvalget med 22 mot 29 stemmer. 17. juli 1865 stilte han til valgt som stortingsrepresentant for Søndre Trondhjems amt, men fikk bare tre av 59 stemmer. Under avstemningen om vararepresentanter, fikk han 16 av de 22 påkrevde stemmene for å valgt og ble dermed ikke valgt.
Simon Singh
Katie Melua
Han fikk uventet oppmerksomhet i 2005 da han kommenterte Katie Meluas sang «Nine Million Bicycles» ved at sangteksten var ikke helt nøyaktig til størrelsen til det observerbare universet. Singh foreslo korrigert tekstlinje hvor han benyttet verdien av 13,7 milliarder lysår ved at det tok med i beregningen for universets ekspansjon, den medbevegelige avstanden til enden av det observerbare universet er 46,5 milliarder lysår. BBC Radio 4 førte Melua og Singh sammen i et radioprogram hvor Melua spilte inn en endret versjon av sangen med Singhs bidrag.
Dieter Herzog
Dieter Herzog (født 15. juli 1946) er en tysk tidligere fotballspiller som blant annet spilte for Bayer 04 Leverkusen.
Skjåk kirke
Kirkegård
Kirkegården har noen få gamle klebergravminner fra 1700-tallet. Det mest spesielle gravminnet er formet som et lite trehus. Ved å åpne luken foran på huset ser man en mann sitte inne i huset med en oppslått bok i sine hender. Det er et symbol som er vanlig på gravminner i Gudbrandsdalen på 1800-tallet – livets bok.
Pavemobil
Kardinal Ratzinger
Den VW Golf som tidligere var eid av kardinal Josef Ratzinger innen han ble pave Benedictus XVI, ble av sin neste eier solgt på internettauksjonssiden eBay. Selv om denne strengt tatt ikke er en pavemobil, har den fått mye oppmerksomhet siden paven er tidligere eier.
Fritt Fram (illegal avis)
Avisen ble startet av motstandfolk fra NKP, etter at den illegale Notodden-avisen Fronten hadde opphørt. De som sto i spissen for Fronten mente det var for risikabelt å fortsette driften, mens kommunistene ønsket å fortsette det illegale avisarbeidet.
Afghanistan under OL
Afghanistan har deltatt i 15 sommer-OL og ingen vinter-OL. Afghanistans første deltakelse var i Sommer-OL 1936 i Berlin, og de har sendt utøvere til de fleste leker siden.
Zefyrinus
Den hellige Zefyrinus (født ukjent dato, død 20. desember 217 i Roma) var pave fra 199 til sin død.
Cobb County
Cobb County er et fylke i den amerikanske delstaten Georgia.
Sunset Boulevard (film)
Sunset Boulevard (også kjent som Sunset Blvd.) er en amerikansk film noir fra 1950, som har elementer av drama, grøsser og svart komedie. Filmen, som er oppkalt etter den berømte Boulevard i Beverly Hills, er regissert av Billy Wilder. Hovedrollene spilles av William Holden som Joe Gillis, en ung manusforfatter på randen, og Gloria Swanson som Norma Desmond, en falmet stumfilmstjerne, som vever den intetanende Gillis inn i sitt spinn av drømmer om nye triumfer på det hvite lerret. Erich von Stroheim, Nancy Olson, Fred Clark, Lloyd Gough og Jack Webb medvirker i birollene. Filmregissøren Cecil B. DeMille og sensasjonsjournalisten Hedda Hopper spiller seg selv, og filmen har stumfilmstjernene Buster Keaton, H. B. Warner og Anna Q. Nilsson i cameoroller.
Priser og nominasjoner
Filmen ble dessuten nominert i følgende kategorier:
Igor Orlic
Karrieren som fotballspiller
Som utøver spilte han for NK Opatija og NK Pomorac Kostrena. I Opatija spilte Orlic fra 1993 til 2004 der han gikk gjennom hele yngres avdeling og spilt kroatisk nasjonal liga både for G16 og G19. I 2004 signerte han for Rijeka-laget i 1. div, hvor han spilte til 2007. I denne perioden var Orlic på prøvespill både i US Triestina Calcio (italiensk Serie B) og LASK Linz (østerriksk 1. divisjon).
Jakt med hund
Jaktsesong
I Norge er hovedregelen at det er lov å jakte med hund i perioden 10. september til 15. mars hvert år, men det kan gjøres gjeldende særskilte regler lokalt. Dette gjelder også for hvilke arter det er lov å jakte på med hunder, herunder også hundens jaktform. På storviltjakt kreves det at alle jaktlag har tilgang til godkjent sporhund, i tilfelle et dyr blir skadeskudd og man må på ettersøk. Alle som skal jakte på vilt i Norge må dessuten ha bestått den såkalte jegerprøven. Det skal også nevnes at hetsjakt ikke er tillatt i Norge, likeledes som en del jaktformer har sine begrensninger i henhold til lovverket. I andre land gjelder trolig ulike andre regler for jakt med hund.
Li Shufu
Han begynte sin yrkesvirksomhet i 1986 som sjef for en fabrikk som produserte deler til kjøleskap. I 1995 ble han leder for Zhejiang Geely Holding Group og har vært det siden da. Forbes regner ham som en av Kinas rikeste personer.
Sudamericano Femenino 2006
Sudamericano Femenino 2006 er en fotballturnering som ble arrangert mellom 10. og 26. november 2006, ved Mar del Plata, Argentina. Vinneren og nummer to kvalifiserte seg til VM, mens vinneren også kvalifiserte seg til OL.
Viulsrød skole
Viulsrød skole var en skole i daværende Borre kommune. Skolen ble bygget i 1870 etter å ha leid lokaler i over ti år. I 1895 ble skolen nedlagt, da Lysheim skole åpnet.
Colquitt County
Colquitt County er et fylke i den amerikanske delstaten Georgia. Ved folketellingen i 2010 hadde fylket 45 498 innbyggere.
TAG Heuer
TAG Heuer begynte som Uhrenmanufaktur Heuer AG, grunnlagt i 1860 av Edouard Heuer i St-Imier, Sveits. I 1985 kjøpte TAG Group en majoritetsandel i selskapet, og dannet TAG Heuer. I 1999 ble TAG Heuer kjøpt opp av det franske luksusvarekonglomeratet LVMH.
Motorsport
I 2016 gikk TAG Heuer inn i et partnerskap med Formel 1-teamet Red Bull Racing. Som følge av partnerskapet skal Red Bull kjøre med TAG Heuer-merkede motorenheter, produsert av Renault.
TAG-gruppen var også involvert i Formel 1 på 1980-tallet, men da bare som TAG, med motorer levert av Porsche.
Impresjonisme
Impresjonismen i billedkunsten spredte seg raskt til litteraturen og musikken. Særlig komponistene Claude Debussy, Erik Satie og Maurice Ravel blir sett som fremstående impresjonister.
Aage Samuelsen
Livsløp
I de siste årene han levde, vokste det fram en ny interesse for Aage Samuelsen som person og for hans sanger. Han ble invitert til å opptre på Momarkedet og liknende arrangement, men det var først og fremst artisten og entertaineren Aage Samuelsen folk ville høre, ikke predikanten. I disse årene spilte han også inn flere plater, og fikk både sølv- og gullplater for godt salg.
Symboler på Den europeiske union
Hymne
Europahymnen er basert på den siste satsen av Ludwig van Beethovens niende symfoni, Ode til gleden, hvor teksten var opprinnelig skrevet av Friedrich Schiller, men på grunn av det store antallet språk i Europa, er den kun framført instrumentalt. Den originale tyske teksten har ingen offisiell status. Hymnen ble annonsert den 19. januar 1972 av Europarådet etter at den var blitt arrangert av dirigent Herbert von Karajan. Hymnen ble lansert via en større informasjonskampanje på Europadagen den 5. mai 1972.
Euro og dens symbol
Euro var ikke et av de opprinnelige symbolene som ble skapt av Europarådet og er særskilt for Den europeiske union, men har blitt et symbol helt siden den erstattet 12 nasjonale valutaer i 2002. Den har nå blitt brukt av de fleste av EUs medlemsstater og derav har det (sammen med dets valutasymbol) blitt et av de mest gjenkjennbare symboler av europeisk enhet for borgerne av Den europeiske union.
Benjamin Creme
Benjamin Creme (født 5. desember 1922 i Glasgow, død 24. oktober 2016) var en britisk kunstner og forfatter som siden 1974 forutsa, blant annet gjennom helsides annonser i store aviser i mange land, at Maitreya, den nye verdenslæreren snart skulle stå fram.
Os kommunale Bilruter
I 1970 hadde selskapet seks personbusser, blant dem to minibusser (VW), en kombinertbuss, fem lastebiler, tre tilhengere og en traktor, i alt 16 vognenheter.
Rundt 1970 ble det arbeidet for sammenslutning for alle rutebilselskapene i Nord-Østerdalen. Os kommunale Bilruter ble i 1973 fusjonert inn i Østerdal Billag, et selskap basert på alle tidligere bilruter i Nord-Østerdal, fra Os kommune i nord til Stor-Elvdal kommune i sør.
Dior
Christian Dior
Johan Hendrik Caspar Kern
Kern studerte 1850–55 i Utrecht og Leiden, der han publiserte en avhandling om den greske historieskrivningen om perserne, og deltok i 1855 i Berlin i forelesninger av indologen Albrecht Weber og germanisten Jacob Grimm. Fra 1857 var han medarbeider i den i St. Petersburg utgitte store sanskritordboken og etter å ha undervist i noen år i gresk ved Atheneum i Maastricht, dro han til London og studerte de gamle håndskriftene i British Museum, før han i 1863–65 var anglo-sanskritprofessor i Benares i Britisk India. I 1865 tiltrådte han det da nyopprettede professoratet i sanskrit og sammenlignende språkvitenskap i Leiden og virket der til 1903.
Gilgul
Gilgul/Gilgul neshamot/Gilgulei Ha Neshamot (Heb. גלגול הנשמות, Flertall: גלגולים Gilgulim) er et jødisk, kabbalistisk begrep for reinkarnasjon. Begrepet blir flere steder brukt i Jødenes Tanakha, som grovt sagt samsvarer med det gamle testamentet. På hebraisk betyr gilgul "syklus" og nesjamot er flertall for "sjeler". Sjelene inkarnerer, eller reiser syklisk gjennom livene, og knytter seg til de forskjellige menneskekropper gjennom tidene. hvilke kropper sjelene forbinder seg med avhenger av hva de særlige oppgavene man har er i den fysiske verden, åndelig utviklingsnivå i det forgangne og så videre. Begrepet relaterer seg til ytterligere utviklingsprosesser som oppfattet i Kabbalah, som innbefatter den kosmiske tikkun, den messianske gjenopprettelsen, og den historiske dynamikken mellom oppadstigende lys og nedstigende kar fra generasjon til generasjon. Den esoteriske forklaringen av gilgul ble i særlig grad gjort kjent, og artikulert av Isaac Luria på 1500-tallet.
Sunset Boulevard (andre betydninger)
Sunset Boulevard kan referere til:
Hurtigløp på skøyter under Vinter-OL 1948 – 1500 meter herrer
Rekorder
(*) Rekorder ble satt ved høy høyde (mer enn 1000 meter over havet) og på naturis.
Bianchi
Bianchi (F.I.V. Edoardo Bianchi S.o.A) er en stor italiensk produsent av sykler som ble grunnlagt i 1885. Fra 1900 til 1939 produserte de også biler, samt motorsykler fra 1897 til 1967. Bianchi er verdens eldste sykkelprodusent som fortsatt eksisterer. Bianchi inngår i dag som et av merkene i det svenskeide Cycleurope AB.
Haifinnesuppe
En stor del, ca. 40 %, av Kinas egen produksjon av tørkede haifinner skjer i Dongping i kystfylket Yangdong i provinsen Guangdong. Selv om det er først og fremst er Sørkinahavet og andre deler av Stillehavet som forsyner det kinesiske marked med haifinner, er det også en import fra europeiske land. Det gjelder da først og fremst Spania, men også Norge eksporterer noe haifinne til Orienten.
Araruna (Paraíba)
Araruna er en kommune i delstaten Paraíba i nordøstregionen av Brasil.
Liste over Karatsjajevo-Tsjerkessias overhoder
Under følger en liste over Karatsjajevo-Tsjerkessias overhoder. Navnene er transkribert fra russisk.
Den karatsjajske-tsjerkessiske autonome oblast 1957 – 1991 / Den karatsjajske-tsjerkessiske sosialistiske sovjetrepublikk 1991 – 1992 / Republikken Karatsjajevo-Tsjerkessia 1992 –
William Ryan
William Ryan (født 23. desember 1988) er en australsk seiler som konkurrerer i 470. Hans største internasjonale resultat er blant annet en gullmedalje fra VM i seiling 2014.
Klaus Augenthaler
Klaus Augenthaler (født 26. september 1957 i Fürstenzell i Bayern i Tyskland) er en tysk tidligere fotballspiller som blant annet spilte for Bayern München.
Begnadalen kirke
Begnadalen kirke er en langkirke fra 1964 i Sør-Aurdal kommune, Innlandet fylke. Kirken ligger i dalbunnen, mellom Europavei 16 og Begna i bygdesenteret Tollefsrud. Før utgjorde Begnadalen og Hedalen et annekssogn under Bagn kirke, med Hedalen stavkirke som sognekirke. Da ble Begnadalen omtalt som «Nedre Hedalen» og Hedalen omtalt som «Øvre Hedalen».
Porsgrunds Porselænsfabrik
Produksjonen
Gjenstander dekoreres enten ved såkalt underglasur, overglasur eller isglasur. Ved underglasur dekoreres gjenstandene mellom første og annen gangs brenning, før glasur påføres. Forskjellen på overglasur og isglasur er at enkelte pigmenter ikke tåler å bli brent ved høyere temperaturer enn cirka 830 °C. Da kalles prosessen overglasing, mens den kalles isglasering når pigmentene brennes ved cirka 1 260 °C. I begge tilfeller dekoreres gjenstandene etter annen gangs brenning. Gjenstander som har blitt dekorert med såkalt polergull (24 karat) må poleres etter siste brenning, siden gullet mattes i brenneprosessen.
Aanmoen
1600-tallet og 1700-tallet
Tidlig på 1600-tallet blir regulær jorddyrking gjenopptatt på underbruket Aanmoen. Gården og dens jord blir leid ut av eieren på Østmo, fra 1627 var dette Erik Knutsen, tilhørende Arneberg-slekten. Østmo var en delt gård og eierskapet av Aanmoen varierte utover på 1600- og 1700-tallet. I 1661 er gården oppført under Nordre-Østmo, mens i 1723 blir gården overdratt til Søndre-Østmo, før man senere samme år opprettet nybruket Mellom-Østmo hvor Aanmoen nå inngikk.
Walter Schellenberg
Etter 1945
Den tidligere toppsjef for alle de tyske nasjonalsosialistiske hemmelige tjenester døde av kreft 43 år gammel den 31. mars 1952 i Torino.
Crisp County
Crisp County er et fylke i den amerikanske delstaten Georgia.
Den kinesiske embedsmannseksamen
Det var også utviklet et system som sikret kandidatenes anonymitet, ved det at eksamensbesvarelsene, hvori inngikk det åttebente essay, ble skrevet av før sensorene fikk dem i hende. Slik ble det sikret at eksaminandens identitet ble skjult for sensorene, og at heller ikke håndskriften kunne røpe dem.
Camphill
Camphill-bevegelsen ble startet i 1940 i Camphill, en liten landeiendom ved Aberdeen i Skottland. Det var en gruppe krigsflyktninger, med den østerrikske legen Karl König i spissen, som her grunnla en skole for barn med spesielle behov. Da disse barna var ferdige med skolegangen, ble den første Camphill-landsbyen opprettet. Nå var det ikke lenger undervisning og oppdragelse som var siktemålet, men en livsform tilpasset den voksne alderen.
Henry Petty-Fitzmaurice, 5. marki av Lansdowne
Visekonge av India (1888–94)
Lansdowne ble utnevnt til visekonge av India samme år som han forlot Canada. Han var visekonge fem til 1894, og returnerte deretter til England.
Utenriksminister
Etter den konservative valgseieren i november 1900 reorganiserte Salisbury regjeringen, og utnevnte Landsdowne til utenriksminister. Han fortsatte som utenriksminister under Salisburys etterfølger Arthur Balfour. Som utenriksminister inngikk han en allianse med Japan i 1902, og fremforhandlet i 1904 entente cordiale med den franske utenriksministeren, Théophile Delcassé.
Hassan av Jordan
Karriere
I Jordan har Hassan han grunnlagt flere universiteter og hjelpeorganisasjoner og var i to tiår ansvarlig for landets utviklingsplaner.
Han grunnla International Cultures Foundation sammen med Ihsan Doğramaci i 2002, og som et resultat av dette ble The Parliament of Cultures grunnlagt i 2004. I 2003 grunnla han Partners in Humanity sammen med John Marks. Dette er en organisasjon som søker å bygge positive relasjoner og fremme dialog mellom kristne og muslimer.
Nordea Liv
Historie
Nordea Liv er et resultat av en fusjon mellom Vesta Liv og Norske Liv, og har sin historie tilbake til 1844. Den Norske Livrenteforretnings vedtekter ble gitt stadfestelse ved kongelig resolusjon den 1. april 1844. Norske Liv var på det tidspunkt selskapet ble fusjonert med Vesta Liv (senere Nordea Liv) Norges eldste livsforsikringsselskap. Selskapet fikk konsesjon på tegning av alle typer livsforsikring i 1902 og konsesjon på kollektiv pensjonsforsikring i 1961. Selskapet dekket etter dette alle former for livs- og pensjonsforsikring. Selskapet var opprinnelig et gjensidig selskap men ble omdannet til aksjeselskap i 1992. Ved omdanningen ble aksjene solgt til Christiania Forsikring som er en del av Nordea Gruppen. Aksjene ble senere solgt til Nordea Liv Holding og selskapet ble fusjonert med Nordea Liv.
Dade County (Georgia)
Dade County er et fylke i den amerikanske delstaten Georgia. Det ligger i det nordvestlige hjørnet av staten og det grenser mot Walker County i øst. Det har også grense mot delstatene Tennessee i nord og Alabama i vest.
Guido Buchwald
Han ble tatt ut til VM i fotball 1990, der laget hans vant gull.
Soon Idrettsforening
Soon Idrettsforening (S.I.F.) er Sons idrettslag. Klubben ble stiftet den 1. november 1917. Lederen for Soon IF er Terje Michelsen. Soon IF har til sammen 36 fotballlag inkludert A-laget.
Vanvik Idrettslag
Tidligere Sandefjord-spiller Jørn Ove Rønning spiller for Vanvik, som også er hans moderklubb. Han er sportslig leder i klubben. I sesongen 2018 er han også hovedtrener for klubbens G-16 lag.
Arnøybrua
Arnøybrua er en betongbuebro på fylkesvei 7116 mellom øyene Lille Arnøya og Rekøya i Nærøysund kommune i Trøndelag. Brua krysser sundet Rossøystraumen, er 150 meter lang og lengste spenn er 82 meter.
Titlinda Sou
Titlinda Sou (født 21. august 1989) er en kambodsjansk friidrettsutøver, som konkurrerer i sprintløp. Hun representerte Kambodsja under Sommer-OL 2008, der hun ble utslått i de innledende rundene.
The Face at the Window (film, 1920)
The Face at the Window er en britisk kriminal-stumfilm fra 1920, regissert av Wilfred Noy. Manus er basert på et skuespill fra 1897 av Brooke Warren.
Naturlegemiddel
Produktgrupper og virkestoffer (Norge)
Tradisjonelt brukt i folkemedisinen, søvnfremmende, beroligende, avstressende, avslappende.
Distribusjon
Naturlegemidler distribueres via apotek, helsekost- og dagligvareforretninger, dvs alle utsalgssteder som har lov til å selge matvarer. Disse kan også selge enkelte, reseptfrie legemidler. I Norge kan naturlegemidler også selges via postordre og nettbutikker.
Trygg Trafikk
TT ble dannet i 1956 under navnet Landsforeningen til fremme for Trygg Trafikk, på initiativ fra Samferdselsdepartementet. Trygg Trafikk opprettet Barnas Trafikklubb i 1966.
Sexhjelpemidler
Sexhjelpemidler eller seksuelle hjelpemidler er apparater og utstyr for å underlette og støtte seksuell aktivitet eller for å skape eller forsterke seksuell nytelse. Visse sexhjelpemidler kan også kalles sexleketøy.
Eksempler
Spesialutforma sexhjelpemidler som dildoer og vibratorer, vagina- og analkuler, analplugger, penisringer og -pumper, kunstige vaginaer og sexdokker kalles ofte sexleketøy eller erotisk leketøy. Pikant, sexy undertøy og kostymer med fetisjistisk ladning, som også brukes i seksuell lek, kalles vanligvis ikke sexleketøy.
MARPOL 73/78
Den første MARPOL-konvensjonen ble signert den 17. februar 1973, men den ble aldri satt i kraft. Den nåværende konvensjonen er en kombinasjon av denne og 1978-protokollen, som igjen fikk en del tillegg og oppdateringer i 1999.
Eugene Fama
Økonomiske teorier
Den kjente hypotesen om effisiente markeder blir ofte knyttet til Fama. Denne hypotesen sier at det ikke er mulig å forutse hvordan prisen på et verdipapir vil utvikle seg i fremtiden, fordi all relevant informasjon er reflektert i markedskursene på ethvert tidspunkt. Man skiller i blant mellom sterk, halv-sterk og myk markedseffisiens. En sentral konsekvens dersom hypotesen stemmer er at prisutviklingen fremover ikke kan "spås" ved hjelp av tidligere utvikling.
Dooly County
Dooly County er et fylke i den amerikanske delstaten Georgia. Ved folketellingen i 2010 hadde fylket 14,918 innbyggere.
Felice Beato
Beato var en av de første fotografene som tok bilder av Øst-Asia og en av de første krigsfotografene. Han var krigsfotograf under Krimkrigen, sepoyopprøret og annen opiumskrig. Sammen med James Robertson opprettet han firmaet Robertson & Beato i Istanbul.
Beato er dessuten kjent for sine portretter og for panoramabilder fra Øst-Asia og Midtøsten. Han reiste meget og fikk anledning til å ta bilder i land som var fjerne og ukjente for de fleste i samtidens Europa og Nord-Amerika.
Vitenskapelig skeptisisme
Vitenskapelig skeptisisme er ikke det samme som filosofisk skeptisisme. Sistnevnte stiller spørsmål til vår mulighet til å hevde å ha noen som helst kunnskap om verdens vesen og hvordan vi oppfatter den. Metodologisk skeptisisme er også lik, men også forskjellig. Den er særlig knyttet til metodene, filosofien og forfatterskapet til René Descartes (1596–1650) og handler den systematiske prosessen å være skeptisk (eller betvile) sannheten i ens tro. Den nye skeptisisme beskrevet av livssynshumanisten og skeptikeren Paul Kurtz (1925–2012) er derimot vitenskapelig skeptisisme.
Vitenskapelig skeptisisme er ikke et trossystem. Det er ingen læresetning eller faste dogmer som forteller hva man skal tro på. Tvert imot bidrar vitenskapelige metoder til at selv det som kan virke sikkert og overbevisende, som eksempelvis nye forskningsresultater, til gjennomgå resultatet på nytt for å forsikre at det etablert kunnskap er sikret. En skeptiker er således en som utøver vitenskapelig skepsis, stiller spørsmål, sjekker referanser, vurderer om påstandene som hevdes er sannsynlige ut fra den kunnskap vi allerede har. Vitenskapen forholder seg til sannsynligheten for at en påstand er korrekt. Eksempelvis, er det noe som helst grunnlag for at spøkelser finnes og at hus er hjemsøkt ut ifra den kunnskap som allerede eksisterer? Om det er veldig lite sannsynlig at en påstand kan være riktig, er den i praksis «usann». Spøkelser finnes ikke. Skulle det derimot dukke opp god vitenskapelig forskning som utover enhver tvil beviser at det unaturlige faktisk eksisterer, må også skeptikeren endre oppfatning. En skeptiker kan ikke selv velge hva man tror eller ikke tror på. Det er ikke et nederlag å ta feil så lenge man tar konsekvensen av det og retter opp feilen. Et gammel ordtak sier: «Å forsvare en feil er å feile igjen».
Mauro Fiore
Biografi
Fra oktober 2007 til februar 2008 jobbet Fiore på James Camerons Avatar. Fiores arbeid utgjorde 30% av den ferdige filmen. Han vant Oscar for beste kinematografi for arbeidet.
VMRO-DPMNE
Den interne makedonske revolusjonære organisasjon – demokratisk parti for makedonsk nasjonal enhet (makedonsk: (ВМРО-ДПМНЕ),  (VMRO–DPMNE)) er et konservativt politisk parti i Nord-Makedonia. Det beskriver seg selv som et kristendemokratisk parti som støtter makedonsk medlemskap i NATO og EU.
Ringerike prosti
Historie
Da Hamar bispedømme ble gjenopprettet i 1864 ble Ringerike og Hallingdal værende under Oslo, der Ringerike og Hallingdal prosti ble dannet. I 1914 ble imidlertid Hallingdal og Ringerike skilt i hvert sitt prosti, og slik er det fortsatt. Da Tunsberg bispedømme ble opprettet fra 1948, etter et Odelstingvedtak den 24. november 1947, ble både Hallingdal og Ringerike lagt dit.
Heensåsen kirke
Heensåsen kirke er en langkirke fra 1902 i Vang kommune, Innlandet fylke.
Oldtidens Makedonia
Deltagelse i den greske verden
Før etableringen av Korint-ligaen, selv om makedonerne åpenbart snakket en gresk dialekt og hevdet med stolthet at også de var grekere, ble de ikke betraktet som et folk som til det fulle delte den klassiske greske kulturen som innbyggerne av byene i sørlige Hellas, ettersom de ikke hadde en form for bybasert regjeringsform. Herodot, som var en av de fremste biografene i antikken, levde i Hellas på den tiden da Aleksander I av Makedonia kom til makten: «Jeg har kommet til å få vite, og jeg vil demonstrere i et påfølgende kapittel av denne historien, at disse etterkommerne av Perdikkas er, som de selv hevder, av gresk nasjonalitet. Dette var dessuten anerkjent av de som håndterte de olympiske lekene ved den anledningen da Aleksander ønsket å delta og hans greske konkurrenter forsøkte å ekskludere ham på det grunnlag at utlendinger ikke hadde lov til å delta. Aleksander, imidlertid, beviste sin argeade herkomst, og ble således akseptert som en greker og fikk lov til å delta i løp. Han kom likt inn først.»
Den hellenistiske tid
Antipatros og hans sønn Kassandros fikk kontroll over Makedonia, men det gled inn i en lang periode av borgerkrig i tiden etter Kassandros’ død i 297 f.Kr. Kongedømmet ble styrt for en tid av Demetrios Poliorketes (294–288 f.Kr.), men havnet i bitter borgerkrig.
Finanser
Ekstraordinære inntekter kom fra krigsbytte som ble delt mellom kongen og hans menn. Både under Filip II og Aleksander var dette en betydelig kilde til inntekter. En betydelig del av de objekter av gull og sølv som ble erobret i løpet av krigstoktene i Europa og Asia ble smeltet ned til blokker og deretter sendt til myntstøperiene i Pella og Amfipolis som var de mest aktive på denne tiden: en beregnet andel av det som ble preget under regimet til Aleksander var rundt 13 millioner tetradrakmer i sølv i Amfipolis.
Congenital melanocytic nevus
Den medfødte melanocytiske nevus er en type melanocytisk nevus (eller mol) funnet hos spedbarn ved fødselen. Denne type fødselsmerke forekommer i anslagsvis 1 % av spedbarn over hele verden; Den ligger i hodet og halsområdet 15 % av tiden. Man kan få en gigantisk føflekk (naevi) på hoftepartiet, skuldrene, hodet, ansiktet, leggene og armene.
Så hva bruker vi i stedet for begrepet neurokutan melanose?
Dette gjør at pasienter og leger kan vite nøyaktig hva de har, hva deres prognose (utfall) er sannsynlig, og hvilken behandling de burde ha.
Mosseporten (kjøpesenter)
Mosseporten eller Mosseporten kjøpesenter ligger i Patterødveien 2 i Moss. Mosseporten ligger ved avkjøringen til E6 og et par minutter med bil fra Moss sentrum. Mosseporten har 58 butikker og 700 parkeringsplasser.
Congenital melanocytic nevus
Diagnose
Dyp medfødt nevus
Tyskland under Sommer-OL 1900
Medaljer
Det ble ikke delt ut gull, sølv og bronsemedaljer under Sommer-OL 1900 i Paris. Vinneren fikk sølvmedalje og den som kom på andreplass fikk bronse. Det var først under Sommer-OL 1904 det ble utdelt medaljer til de tre beste, men IOC har med tilbakevirkende kraft besluttet at medaljefordelingen også gjelder for de olympiske leker 1896 i Athen og  1900 i Paris
Premenstruelt syndrom
Symptomer
Mer enn 200 ulike symptomer har vært forbundet med PMS, men de tre mest fremtredende er irritabilitet, spenninger og dysfori (nedstemthet). Vanlige emosjonelle og uspesifikke symptomer er stress, angst, vanskeligheter med å falle i søvn (insomni), hodepine, tretthet, humørsvingninger, økt emosjonell følsomhet, og endringer i libido. De fleste formelle definisjonene av PMS krever at emosjonelle symptomer er de viktigste plagene. Dersom det utelukkende dreier seg om fysiske symptomer knyttet til menstruasjonssyklusen, som oppblåsthet, magekramper, forstoppelse, hevelse eller ømhet i brystene, syklisk akne og ledd- eller muskelsmerter, stiller man ikke diagnosen PMS.
Risikofaktorer
B-vitaminer, særlig vitamin B6, kan også hjelpe mot PMS.
Francesco Chieregati
Liv og virke
Lite er kjent om denne pavelige diplomatens tidlige karriere. I årene 1515–1517 var han pave Leo Xs nuntius til England, og han bekledte også et lignende embede i Portugal og Spania (1519).
Lehmkuhl
Lehmkuhl:
VM i freestyle 2013 – Slopestyle kvinner
VM i freestyle 2013 - Slopestyle kvinner 12 utøvere kjørte finalen. Alle kjørte 2 omganger og den beste omgangen var den som telte.
Gasparo Contarini
Episkopalgenealogi
Hans episkopalgenealogi er:
Ingoda
Den har sitt utspring i Khentijfjellene, sørvest i Zabajkalskij kraj, og renner mot nordøst i en bred dal mellom Jablonovyjfjellene og Tsjerskijfjellene. Ved byen Tsjita snur elva mot sørøst, og dalen smalner til mens elva renner gjennom flere fjellrygger. Rundt 20 kiulometer oppstrøms fra byen Sjilka løper Ingoda sammen med elva Onon, og danner elva Sjilka. Ingoda er islagt fra først i november til slutten av april. De nederste delene av elva er seilbare. Middelvannføringen ved munningen er 72,6 m³/sek.
Onon
Elva har utspring på østhellingen av Khentijfjellene. De øverste 298 kilometrene av elva er i Mongolia. Rundt 20 kilometer oppstrøms fra byen Sjilka løper Onon sammen med elva Ingoda, og danner elva Sjilka.
Hans Arild Kalleberg
Hans Arild Kalleberg (født 7. juli 1961 i Holmestrand, Vestfold) er en norsk tidligere styrkeløfter. Han startet sin karriere i Holmestrand Atletklubb, før han fra 1986 konkurrerte for Sande Kraftsportklubb. Kalleberg er fire ganger norgesmester i styrkeløft (1990, 1991, 1992 og 1995) og én gang nordisk mester i styrkeløft (1992). Hans beste øvelse var knebøy, som han har satt en rekke norgesrekorder i, blant annet med et løft på 370 kg i klasse +125 kg.
Édouard Balladur
Biografi
Balladur er av armensk herkomst.
Balladur støttet opprettelsen av høyrepartiet UMP 2002.
Viti Levu
Viti Levu har utviklet seg gjennom en lang og kompleks hendelseskjede. Gjennom flere perioder lå den nåværende landmassen under havet. Det har også vært perioder da øya var dekket av tykke lag med lava og vulkansk aske. Øya har blitt formet av jordskjelv og vulkansk aktivitet, og fremstår nå som en kupert, symmetrisk formet øy delt av en nord/sør-gående fjellkjede.
Rensing av tankskip
Crude Oil Washing
Crude oil washing-systemer ble tatt i bruk fra 70-tallet av, og de ble påbudt for tankskip over 20 000 dwt gjennom 1978-protokollen til MARPOL-konvensjonen. Spesifikasjonene for utstyret ble revidert i 1999.
Swordfishtrombones
Swordfishtrombones er et musikkalbum av Tom Waits, utgitt i september 1983.
Downe
Buckston Browne Farm
Downe er lokaliseringen av Buckston Browne Farm som ble bygget i 1931 som medisinsk forskningssenter av Royal College of Surgeons (RCS). Stedet er oppkalt etter George Buckston Browne, lege og en pioner innen urologi. Han kjøpte Charles Darwins tidligere hjem Down House i 1927.
Sunnmørsdialekt
Målet på Nordre Sunnmøre har generelt noen flere likheter med ålesundsmålet.
François-Xavier Donzelot
François-Xavier Donzelot (født 7. januar 1764 i Mamirolle i Frankrike, død 11. juni 1843 i Ville-Evrard i Frankrike) var fransk offiser under revolusjonskrigene, Napoleonskrigene og slaget ved Waterloo. François-Xavier Donzelot avsluttet sin militære karrière som divisjonsgeneral (fransk: Général de division).
Sandnes Turnforening
Turnhallen
I september 2010 flyttet Sandnes Turnforening inn i ny turnhall i Vågen i Sandnes. Denne ligger i forbindelse med Vågen videregående skole og er spesielt tilrettelagt for turn.
Filosofiåret 1766
Filosofiåret 1766 er en oversikt over hendelser, utgivelser og personer med tilknytning til filosofi i 1766.
Haemophilus influenzae
H. influenzae var den første frittlevende organisme som fikk sekventert hele sitt genom.
Gir ikke influensa
Man trodde til 1933 at H. influenzae var årsak til influensa. Den tyske bakteriologen Richard Pfeiffer hadde i 1892 funnet den i sputum hos patienter som var blitt rammet av russisk snue; senere fant man den også i sputum og lungeprøver fra døde som hadde falt som offer for spanskesyken, så feiloppfatningen var dermed nærliggende. Influensa er imidlertid en virussykdom (ikke bakteriell) i luftveiene og skal ikke forveksles med H. influenzae-infesjion. Influensainfesjion innebærer derimot en øket risiko for sekundær bakterieinfeksjon, som for eksempel med H. influenzae. På grunn av at H influenzae ofte kunne påvises i lungene hos personer som var dødd i samband med influensa og idet man tidlig på 1900-tallet kunne dyrke frem bakteriene fra lungeprøver og deretter undersøke hvilkaebakterier man hadde funnet. Så konkluderte man deretter at bakterien forårsaket influensa og derigjennom fikk så bakterien sitt artepitet.
Sykdom
Hos nyfødte og små barn giver H. influenzae type b (Hib) bakteriemi, pneumoni, strupelokksbetennelse og akutt bakteriell meningitis, og andre infeksjoner. Etter introdusering av vaksinering er tilfellene av sykdom med Hib imidlertid falt drastisk. De non-kapsulate former av H. influenzae kan gi øreinfeksjoner (mellomørebetennelse), øyeninfeksjoner og sinuitis hos barn, og er assosiert med pneumoni.
Forebyggelse
Til forebyggelse av infeksjoner med H. influenzae type b finnes det en vaksine. Barn vaksineres når de er 3, 5 og 12 måneder gamle. Vaksinen består av renset kapselpolysakkarid bundet til tetanustoksoid. Vaksinen virker ikke på den non-kapsulate form (da det er kapslen man vaksinerer mot).
Vanua Levu
Det bor rundt 130 000 personer på øya, de fleste bosatt i byene Labasa og Savusavu. Øyas hovednæring er produksjon av sukkerrør.
Ferdinand av Preussen
Liv
August Ferdinand var yngste sønn av kong Friedrich Wilhelm I og dronning Sophia Dorothea.
Breland stasjon
På Breland stopper ett tog i retning Kristiansand om morgenen og ett tog i motsatt retning på ettermiddagen. Det var foreslått å nedlegge stasjonen, men Stortinget vedtok å opprettholde den i forbindelse med statsbudsjettet for 2013.
Øye kirke (Vang)
Øye kirke i Vang kommune i Innlandet er fra 1747.
Øye-steinen med middelalderruner er funnet ved kirken.